गढ़जात पहाड़ियाँ

गढ़जात पहाड़ियाँ (Garhjat Hills) भारत के ओडिशा और झारखण्ड राज्यों में स्थित एक 382 किमी तक चलने वाली पर्वतमाला है, जो पूर्वी घाट का एक उत्तरी विस्तार है। यह पहाड़ियाँ झारखण्ड के छोटा नागपुर पठार क्षेत्र से ओडिशा तक पूर्वोत्तर-दक्षिणपश्चिम अक्ष में जाती हैं। इनका पूर्वोत्तरी अन्त मयूरभंज ज़िले में और दक्षिणपश्चिमी अन्त मालकानगिरि ज़िले में है।

विवरण 
गढ़जात क्षेत्र में छोटी पहाड़ियाँ, पठार और मर्ग (घासभूमियाँ) फैली हुई हैं। इनका कुछ अंश ओडिशा के तट के साथ-साथ चलता है। कुल मिलाकर यह 76,800 वर्ग किमी क्षेत्रफल में फैली हुई हैं। गढ़जात पहाड़ियों की औसत ऊँचाई 900 मीटर है, और इनका सबसे ऊँचा पर्वत 1,187 मीटर (3,894 फुट) ऊँचा मलयगिरि है।

नदियाँ 
इस पर्वतमाला क्षेत्र से कई नदियाँ निकलती हैं, जिनमें ब्राह्मणी नदी, महानदी, बैतरणी नदी और सुवर्णरेखा नदी प्रमुख हैं।

इन्हें भी देखें 
 मलयगिरि
 पूर्वी घाट
 छोटा नागपुर पठार

सन्दर्भ 

भारत की पर्वतमालाएँ
झारखंड के पर्वत
ओड़िशा के पर्वत
पूर्वी घाट